Ode aan die toerende Towerinne – Vuurvliegie se lekkervurigeaffêre
Afrikaans, Op reis, Spring op die Bus
Date: October 13, 2018Author: Vuurvliegie se lekkervurigeaffêre 38 Comments
Deur die land reis ‘n giggelgroenbus
Op die bus is weinig rus
Is vir ontsnapping lus
Niks gaan hulle gees blus
Veertien vroue saamgebind
Mekaar in Blogland gevind
Mense staar hulle blind
Dink net onsinnigheid is hier te vind
O nee, skatryk belewenis is die verbeeldingtoer
Bekkigheid en lekker lag saamgesnoer
Soos wat die Towerinne toer
Jy, liewe leser, kan gerus kom loer
Verder kan ek nie in vaste vorm rym
Ontmoet die towerinne:
Hester (Sintester), leier en breinbreier
Una Bali, ons groot omgee maat en reisiger van formaat
Scrapy, ons ver-vriendin, ouma van formaat, skeppende siel
Kameel, ons lesende maat met baie talente veral as Camilla ons harte steel
Perdebytjie wat mooi met haar kameralens zoem en lief is vir die natuur
Tannie Frannie mooi en vol grasie, lief vir boeke en broodjies met spasie
Positief met haar minoraskerpte het ons almal baie lief
VirgoC, doen graag voluit en laggend mee al die pad van oorsee
Seegogga van min maar skerp woorde, verras ons uit alle oorde
Bondels vol mooi en pretgedagtes en ook nuut op ons (bus) boot
Trommeltjies ons stil vriendin, maar maak net eers daai kissie oop
Woordnoot, sprak nie vir haar man ‘n woord van haar reis en wat sy ons laat beleef nie
En ekke, as Lekkervurig hier begin, nou klaar gedig en vuurvliegie flou.
NS. O, ja ook moet ons paar manne onthou, hulle kommentare maak ons reis minder flou. Dankie Abrie, en Lewies.
Na-NS. Ek sit vanoggend hier, en ons klomp kekkel oral in kommentare rond. Ek verbeel my dat die wêreld ons hoor lag – uit die Suid-Kaap, KZN, Gauteng, Limpopo, Noordwes, Abu-Dabi en Nieuseeland. My gesin wil my in die gekkehuis inbespreek. My lewe is ryk danksy julle!
Na-na NS. Kom reis saam. Die towerinne se virtuele toer kan hier gelees word: http://www.inlinkz.com/new/view.php?id=797928
Skryf SafariSpring op die BusTowerinne
Previous Previous post: Jy wil wat?
Next Next post: #ToeValLig -‘n Dagstuk,’n papawer, Andries Vermeulen en Pik Botha
38 thoughts on “Ode aan die toerende Towerinne”
O pragtig veral tannie Frannie se broodjie met spasie! Net n towerin sal dit verstaan!
Net so Towerin!
Ag ek is vir ewig dankbaar ek is ingelyf by die towerrinne. Hulle maak menig dae my dag en laat my uitbundig lag.
Hulle kikker my op, of gee my dop…
Hoe dit ookal sy, hulle maak my hartjie bly❣❣
En jy dig net so mooi. En soos EllenDeG sê:”Back at you.”
Ai, ek beny iemand wat so met vaste rym kan toor!
Nie my forte nie – dis julle Towerinne se skuld dat die versies sos tuimel.
Baie broodjie met spasie 😉
Elke dag het iemand net iets nuuts in hierdie giggelgroen toerbus. Dis beslis ‘n belewenis. 🙂
Julle laat my skoon aan die rym gaan…;)
As jy vuurvlieg is is dit van al giggelgroen griffels wat jy wat jy inryg. Baie oulik.
Ag dankie Abrie. Dis dieTowerinne se reis wat met my woorde sweis. 😉
Ek wil ook dig! Julle inspireer my, en hierdie is die deurslaggewende oomblik. Net Maandag plaas ek ook ń gedig. Ek weet ek klink soos ń pissie, maar jou skrywe het my effe bewoë, Lekkervurig. Julle klomp is net my mense.
Mwah! Gaan vir goud. Hier is vir jou ‘n antieke sakdoekie vir die onnodige trane. Glimlag met jou mooi smaail en begin sommer nou!
Weer skerper as ń minora blade vandag, jy.🤗
Saam met die steakmesse geslaap ja!
Ek het mos vanmelewe gesê die towerinne is inspirasie vir een en ander…deel jou sentiment Una…
Dit nou geniet Vuurvliegie. Een van die dae rym ons almal 😊
Ek sal my rymwoordeboek byderhand hou, almiskie Shakespeare ons in Afrikaans!
Dan kan ons kort voor lank ‘n Afrikaanse Shakespeare op die planke bring.
Van towerinne en hol broodjies vol klippies en adams en lag en in onse taal! Jajajaja!
Hier is alweer ‘n briljante idee vir die Towerinne!
Ai, dis nou oulik geskryf, Lekkervurig! Ek hou ook van Frannie se broodjies met spasie…daardie spasies moet gevul word. Gaan ons weer iewers by ‘n diamantplek langs? Kimberley dalk?
Ons eindig ons toer in daai omstreke
Dan kan ons die broodjies opvul vir ‘n volgende avontuur!
Girl, you’re a poet and you don’t know it. Sintester die leier nogal – sy gee leiding van die wal af tot binne-in die sloot. Wees gewaarsku. Lekkervurig, sonder julle almal, sal my lag min wees en opdroog.
Ah, I is honoured to be part of your merry band and to keep a smaail on your dial!
Lekker, ek sien uit na julle volgende toer.
Ek is gelukkig om ‘n paar van die towerinne se blogs te volg.
Ek is verheug jy reis saam. Groete uit Limpopo.
More. Kouerige sonneblom groete hier uit Limpopo. Die reëns is elders en ons bibber in Oktober!
Hierdie was darem nou ‘n lekker rympie. Talentvol, jy
Sjoe…mens sit jou rekenaar net vir twee dae nie aan nie…en jy MIS! Puik gedig en goeie beskrwying. EK is SOOOOO bly ek het hierdie blogland raak geloop!
Pingback: #NaNOWriMo Dag Sewe – Lekkervurigeaffêre
Pingback: Graaff-Reinet betower: Deel 2 – Lekkervurigeaffêre
Pingback: Woordsnoere 3 – Vuurvliegie se lekkervurigeaffêre
Vry spraak vryspraak
trommeltjies on ‘n Blye boodskap
trommeltjies on Sielspasie
dromer777 on Sielspasie
Vuurvliegie se lekke… on ‘n Blye boodskap
Tokeloshe. on ‘n Blye boodskap